recursal/SuperWikiNEXT-32B huggingface dataset:
வடிவவியலில், *ABC* முக்கோணத்தைப் பொறுத்து *P* புள்ளியின் **சமவியல்பு இணையியம்** அல்லது **ஓரக இணையியம்** (*isotomic conjugate*) என்பது புள்ளி *P* , முக்கோணம் *ABC* இரண்டின் மூலமாக வரையறுக்கப்படும் மற்றொரு புள்ளியாகும்.

வரைதல்
------

*ABC* முக்கோணத்தைப் பொறுத்து புள்ளி *P* இன் சமவியல்பு இணையியத்தைக் காண்பதற்கு, முக்கோணத்தின் எந்த இரு உச்சிகளோடும் புள்ளி *P* ஆனது ஒருகோட்டில் அமையாது என எடுத்துக்கொள்ளப்படுகிறது. *AP*, *BP*, *CP* ஆகிய மூன்று கோடுகளும் முக்கோணத்தின் பக்கங்கள் *BC*, *CA* , *AB* (தேவைப்பட்டால் பக்கங்களை நீட்டித்துக் கொள்ள) மூன்றையும் சந்திக்கும் புள்ளிகள் முறையே *A*', *B*' and *C*'. இம்மூன்று புள்ளிகளையும் *BC*, *CA*, *AB* பக்கங்களின் நடுப்புள்ளிகளைப் பொறுத்து எதிரொளிக்கக் கிடைக்கும் எதிருருக்கள் முறையே *A*", *B*" , *C*" ஆகும். கோடுகள் *AA*", *BB*" and *CC*" மூன்றும் **சமவியல்புக் கோடுகள்** (*isotomic lines*) என அழைக்கப்படுகின்றன. இக்கோடுகள் மூன்றும் ஒரு புள்ளியில் சந்திக்கும். அவ்வாறு அவை சந்திக்கின்ற புள்ளிதான் *P* இன் சமவியல்பு இணையியம் ஆகும்.

ஆட்கூறுகள்
----------

*P* இன் முக்கோட்டு ஆட்கூறுகள் *p* : *q* : *r* எனில் அதன் சமவியல்பு இணையியத்தின் முக்கோட்டு ஆட்கூறுகள்:

*a*−2*p*−1 : *b*−2*q*−1 : *c*−2*r*−1.

பண்புகள்
--------

* ஒரு முக்கோணத்தின் இடைக்கோட்டுச் சந்தியின் சமவியல்பு இணையியம் அதே இடைக்கோட்டுச்சந்தியாகவே இருக்கும்.
* ஒரு முக்கோணத்தின் சமச்சரிவு இடைக்கோட்டுச் சந்தியின் சமவியல்பு இணையியம் மூன்றாவது பிரகார்டு புள்ளி ஆகும்.
* ஒரு முக்கோணத்தின் கெர்கோன் புள்ளியின் சமவியல்பு இணையியம் நாகெல் புள்ளி ஆகும்.

மேற்கோள்கள்
-----------

* Robert Lachlan, *An Elementary Treatise on Modern Pure Geometry*, Macmillan and Co. 1893, page 57.

வெளியிணைப்புகள்
---------------

* Weisstein, Eric W. "Isotomic Conjugate", *MathWorld*.
**டீனெக்** (Teaneck) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு நகரியம் ஆகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 39,776 சதுர கிலோ மீற்றர் பரப்பளவைக் கொண்டுள்ளது. இதில் 15.557 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 2,556.8 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 25,890 ஆகும். டீனெக் நகரத்தின் மக்கள் தொகை அடர்த்தி ஒரு கிலோ மீற்றருக்கு 389.1 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**சமாகிதவணி** அல்லது **சமாகித அணி** என்பது தன்முயற்சி பயனளிக்காது தானே நடைபெற்ற நிகழ்வை குறிப்பது. முன்பெடுத்த முயற்சிகள் எதிர்பார்த்த பயனை அளிக்காவிடினும், எண்ணியது தானே நடைபெற்ற பாங்கினை உரைப்பது இவ்வணி.

குறிப்பு
--------

*"முந்துதான் முயல்வுறூஉம் தொழில்பயன் பிறிதுஒன்று*
*தந்ததா முடிப்பது சமாகிதம் ஆகும்."* என்கிறது தண்டியலங்காரம் 73-ம் பாடல்.

விளக்கம்
--------

அதாவது, ஒரு பொருள் வேண்டிய ஒருவர் அதனை பெறுவதற்கு, முன்னர் சிலபல முயற்சிகளை செய்ய, அவைகள் பலனேதும் அளிக்கவில்லை. எனினும் எதிர்பார்த்தது வேறு வழியில் தானாகவே அமைந்ததனை உரைக்கும் அணி சமாகிதவணியாகும்.

எடுத்துக்காட்டு
---------------

அருவியம் குன்றம் அரக்கன் பெயர்ப்ப
வெருவிய வெற்பரையன் பாவை - பெருமான்
அணியாகம் ஆரத் தழுவினாள் தான்முன்
தணியாத ஊடல் தணிந்து.
*இச்செய்யுளின் பொருள்:* சிவபெருமான் உமையாள் தன்னிடம் கொண்டிருந்த ஊடலை எவ்வளவோ முயன்றும் தணிக்க இயலவில்லை. இங்ஙனமிருக்க, இராவணன் கையிலாய மலையை பெயர்த்தெடுக்க முயலுங்கால் பயந்த உமாதேவி சிவனை ஆரத்தழுவி ஊடலை மறக்கிறாள். எனவே சிவனின் முயற்சிகள் பயனளிக்காது போய்விடினும், இராவணின் செயல் அப்பயனை அளித்ததை உணர்த்துகிறது.

| * பா
* உ
* தொ
அணி இலக்கணம் |
| --- |
| பொருள் அணிகள் | 
* அதிசய அணி (உயர்வு நவிற்சி அணி)
* மயக்க அணி
* அவநுதியணி
* ஆர்வமொழியணி (மகிழ்ச்சி அணி)
* இலேச அணி
* உதாத்தவணி
* ஏதுவணி
* ஒட்டணி
* ஒப்புமைக் கூட்டவணி
* ஒழித்துக்காட்டணி
* சங்கீரணவணி
* சமாகிதவணி
* சிலேடையணி
* சுவையணி
* தற்குறிப்பேற்ற அணி
* தன்மேம்பாட்டுரை அணி
* தன்மையணி (தன்மை நவிற்சி அணி, இயல்பு நவிற்சி அணி)
* தீவக அணி
* நிதரிசன அணி (காட்சிப் பொருள் வைப்பு அணி)
* நிரல்நிறை அணி
* நுட்ப அணி
* பரியாய அணி
* பரிவருத்தனை அணி
* பாவிக அணி
* பின்வருநிலையணி (பொருள் பின்வருநிலையணி)
* புகழாப்புகழ்ச்சி அணி
* புணர்நிலையணி
* மாறுபடுபுகழ்நிலையணி
* முன்னவிலக்கணி
* வாழ்த்தணி
* விசேட அணி (சிறப்பு அணி)
* விபாவனை அணி
* விரோதவணி
* வேற்றுப்பொருள் வைப்பணி
* வேற்றுமை அணி

 |  |
| சொல் அணிகள் | 
* அந்தாதி
* எதுகை
* சிலேடை
* பின்வருநிலையணி (சொல் பின்வருநிலையணி)
* மடக்கு
* மோனை

 |
| பிற அணிகள் | 
* இரட்டுறமொழிதல் அணி
* இல்பொருள் உவமையணி
* உயர்வு நவிற்சி அணி
* உருவக அணி
* உவமையணி
* எடுத்துக்காட்டு உவமையணி
* ஏகதேச உருவக அணி
* தன்மை நவிற்சி அணி
* பிறிது மொழிதல் அணி
* வஞ்சப் புகழ்ச்சியணி

 |
ரைடர் பெயிண்டரின் லாகோனியன் கறுப்பு உருவம் கொண்ட கோப்பை *ஹிப்பியஸ்* உறுப்பினரைக் கொண்டுள்ளது.
**இப்பிசு** (*Hippeis*, பண்டைக் கிரேக்கம்: ἱππεῖς , ஒருமை ἱππεύς, *ஹிப்பியஸ்* ) என்பது குதிரைப்படைக்கான கிரேக்க சொல் ஆகும். பண்டைய ஏதெனியன் சமுதாயத்தில், *சோலனின்* அரசியல் சீர்திருத்தங்களுக்குப் பிறகு, இப்பிசு என்ற பிரிவினர் நாட்டின் நான்கு சமூக வகுப்புகளில் இரண்டாவது உயர்ந்த பிரிவினராக ஆயினர். இது குறைந்தபட்சம் 300 மெடிம்னோய் அல்லது அதற்கு இணையான ஆண்டு வருமானம் கொண்ட ஆடவர்களால் ஆனது. செல்வர் ஆட்சி அரசியலமைப்பின் படி ஒரு சராசரி குடிமகனின் ஆண்டு வருமானம் 200 மெடிம்னோய்களுக்கு குறைவாக இருந்தது. இதில் 300 மெடிம்னோய்களை ஈட்டிய ஆண்களுக்கு தங்கள் பணியில் ஒரு போர் குதிரையை வாங்கி பராமரிக்கும் வசதியை அளித்தது.

இந்த வகுப்பாருக்கு ஒத்தவர்களாக உரோமானிய ஈக்விட்ஸ் (குதிரைச்சவாரி) மற்றும் இடைக்கால வீரத்திருத்தகைகள் இருந்தனர்.

ஆரம்பகால வடிவங்கள்
------------------

எசுபார்த்தாவில், *இப்பியசு* மரியாதைக்குரிய அரச காவலராக இருந்தனர். அதில் முப்பது வயதுக்குட்பட்ட 300 எசுபார்த்தன் இளைஞர்கள் இருந்தனர். அவர்கள் மன்னரின் மெய்க்காப்பகத்தில் அதிக ஆயுதம் ஏந்திய காலாட்படை வீரர்களாக பணியாற்றினர். கிமு 5 ஆம் நூற்றாண்டில் கிரேக்க-பாரசீகப் போருக்குப் பிறகு ஏதெனியன் குதிரைப்படை உருவாக்கப்பட்டது. இது முதலில் 300 வீரர்களைக் கொண்டிருந்தது. ஏதென்சின் பொற்காலத்தைத் தொடர்ந்து இது 1,200 வீரர்களாக அதிகரித்தது. இதில் 200 ஏற்ற வில்லாளிகள் (ஹிப்போடோக்சாடே) மற்றும் 1,000 ஏதெனியன் குடிமக்கள் இருந்தனர். *இப்பியசு* அமைதிக் காலங்களில் பொது விழாக்களிலும் ஊர்வலங்களில் கலந்து கொண்டனர். குதிரைப்படை நல்ல நிலையில் இருப்பதைக் கண்காணிப்பதும், புதிய உறுப்பினர்களின் உபகரணங்கள் மற்றும் தகுதி குறித்து ஆய்வு செய்வதும் பூலியின் அவையின் கடமையாக இருந்தது.

 முழு ஆயுதம் ஏந்திய *ஹிப்பியஸ்*. அட்டிக் பிளாக்-ஃபிகர் ஆம்போரா, கி.மு 550-540 ( இலூவா )
குதிரை வீரர்களின் எண்ணிக்கையானது நகர அரசுகளின் குடிமக்கள் அவையால் தீர்மானிக்கப்பட்டது. ஒவ்வொரு குதிரை வீரரும் சேரும் போது உபகரணப் பணத்தையும் ஒரு குதிரைப்பாகன் மற்றும் இரண்டு குதிரைகளை வைத்திருப்பதற்கான மானியத்தையும் பெற்றனர். இது அரசின் வருடாந்திர மானியமாக வழங்கப்பட்டது.

### எசுபார்த்தாவின் குதிரைப்படை

காலாட்படையுடன் ஒப்பிடும் போது, நீண்ட காலமாக புறக்கணிப்பட்டுவந்த குதிரைப்படை அமைப்பு கிமு 424 இல் உருவாக்கப்பட்டது. பணக்காரர்கள் குதிரைகள், உபகரணங்கள் மற்றும் கவசங்களை மட்டுமே வழங்க வேண்டியிருந்தது; போரின் போது, ஹோப்லைட்டுகளாக சேவைக்கு தகுதியற்றவர்கள் என்று கருதப்பட்டவர்கள் குதிரைப்படைக்கு வரவழைக்கப்பட்டு எந்த பூர்வாங்க பயிற்சியும் இல்லாமல் அனுப்பப்பட்டனர். பிற்காலத்தில், ஒவ்வொரு ஹாப்லைட் *மோராவிற்கும்* 60 குதிரைப்படைகள் ஒதுக்கப்பட்டதாகத் தெரிகிறது.  கூலிப்படையை சேர்ப்பதன் மூலமும், கூட்டாளிகளை தங்கள் படைகளில் அறிமுகப்படுத்துவதன் மூலமும், எசுபார்த்தன்கள் இறுதியில் சிறந்த குதிரைப்படையைப் பெற்றனர்.

குறிப்புகள்
-----------

1. ↑  Connolly, Peter (2006). *Greece and Rome at War*. Greenhill Books, p. 40. ISBN 978-1-85367-303-0
**அமி பாஸ்கல்** (ஆங்கில மொழி: *Amy Pascal*) (பிறப்பு:மார்ச்சு 25, 1958) என்பவர் தொழில் நிர்வாகி மற்றும் திரைப்படத் தயாரிப்பாளர் ஆவார். இவர் 2006 முதல் 2015 வரை இணைத் தலைவராக மோனி பிக்சர்ஸ் குழுமத்தின் சோனி பிக்சர்ஸ் என்டர்டெயின்மென்ட் மற்றும் சோனி பிக்சர்ஸ் தொலைக்காட்சியில் பணியாற்றினார். இவர் பல திரைப்படங்கள் மற்றும் தொலைக்காட்சி நிகழ்ச்சிகளின் தயாரிப்பு மற்றும் விநியோகத்தில் மேற்பார்வையாளராகவும் மேலும் 2014 ஆம் ஆண்டின் பிற்பகுதியில் சோனி பிக்சர்ஸ் ஹேக்கின் இணைத் தலைவராகவும் இருந்துள்ளார்.

இவரது பாஸ்கல் பிக்சர்ஸ் என்ற தயாரிப்பு நிறுவனம் கோஸ்ட்பஸ்டர்ஸ் என்ற திரைப்படத்தை தயாரித்துள்ளது. ஸ்பைடர்மேன்: ஹோம்கம்மிங் (2017), தி போஸ்ட் (2017), மோலி'ஸ் கேம் (2017) போன்ற பல திரைப்படங்களை தயாரித்துள்ளார். தி போஸ்ட் மற்றும் லிட்டில் வுமன் என்ற திரைப்படத்தை தயாரித்ததற்காக சிறந்த படத்திற்கான இரண்டு அகாதமி விருதைப் பெற்றுள்ளார்.

மேற்கோள்கள்
-----------

1. ↑  "Amy Pascal Ends 30-Year Sony Run With Universal First Look Deal". *Deadline Hollywood*. 2019-05-01.
2. ↑  "Spider-Man: Far from Home (2019)". *Box Office Mojo*. ஐ. எம். டி. பி இணையத்தளம்.
3. ↑  "Molly's Game (2017)". *Box Office Mojo*. ஐ. எம். டி. பி இணையத்தளம்.
4. ↑  Donnelly, Matt (November 26, 2019). "Saoirse Ronan Knows 'Little Women' Is the Performance of Her Career". *Variety*. November 26, 2019 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் அமி பாஸ்கல்
கார்னாட் வெப்ப இயக்க பொறி
டீசல் சுழற்சியின் அழுத்த- பரும விளக்க படம்
**டீசல் சுழற்சி** என்பது அழுத்த எரிபற்றல் முன் பின்னியக்க உந்துதண்டு உள் எரி பொறியில் பயன்படும் ஒர் வெப்பஇயக்கச் சுழற்சி ஆகும். இது 1897ஆம் ஆண்டு ருடால்ப் டீசல் என்பவரால் கண்டுபிடிக்கப்பட்டது. இங்கு மாறாத அழுத்ததில் எரிதல் (combustion) நடைபெறுகிறது. அதாவது வெப்ப இயக்க சுழற்சியின் போது அழுத்தத்தை மாறிலியாக வைத்துக்கொண்டு எரிதல் நிகழ்ச்சி நடைபெறுகிறது. இந்த சுழற்சியில் இரண்டு மாறா பரும நிலையில் வெப்பமாக்கல் நிகழ்வும் இரண்டு அகவெப்பமாறா நிலையில் பருமன் சுருங்குதல் மற்றும் விரிவடைதல் நிகழ்வும் நடைபெறுகிறது இதனை அழுத்த- பருமன் விளக்க படம் மூலம் எளிதாக புரிந்துகொள்ள இயலும்.

**வழிமுறை**
-----------

வழிமுறை 1-2 : அகவெப்பமாறா நிலையில் பருமன் அளவு சுருங்கும் நிகழ்வு
வழிமுறை 2-3 : மீளக்கூடிய மாறா அழுத்தநிலையில் வெப்பமாக்கல் நிகழ்வு
வழிமுறை 3-4 : அகவெப்பமாறா நிலையில் பருமன் அளவு விரிவடைதல் நிகழ்வு
வழிமுறை 4-1 : மீளக்கூடிய மாறா அழுத்தநிலையில் குளிர்விக்கும் நிகழ்வு
இந்த வழிமுறையின் மூலமாக டீசல் வெப்ப இயக்க பொறி இயங்குகிறது. இது வெப்ப ஆற்றலை வேலை ஆற்றலாக மாற்ற உதவுகிறது.

Wஉள் - என்பது வாயு சுருங்குவதன் மூலமாக உந்துதண்டினால் செய்யப்பட்ட வேலை ஆற்றல்
Qஉள் - என்பது டீசல் அல்லது எரிபொருள் மூலமாக உருவாக்கப்பட்ட வெப்ப ஆற்றல்
Wவெளி - என்பது வாயு விரிவடைதன் மூலமாக உந்துதண்டினால் செய்யப்பட்ட வேலை ஆற்றல்
Qவெளி - என்பது மீதமுள்ள எரிபொருளின் வெப்ப ஆற்றல்
*உள்* என்பது உள்ளீட்டையும் *வெளி* என்பது வெளியீட்டையும் குறிக்கும்.

மேற்கோள்கள்
-----------

1. ↑  ^ Eastop & McConkey 1993, Applied Thermodynamics for Engineering Technologists, Pearson Education Limited, Fifth Edition, p.137
**இப்ராகிம் முகமது சாலி (**Ibrahim Mohamed Solih (திவெயி: އިބްރާހީމް މުޙައްމަދު ޞާލިޙު; அரபு மொழி: إبراهيم محمد صالح‎; பிறப்பு மே 4, 1964) என்பவர் மாலைத்தீவுகள் அரசியல்வாதி ஆவார். 2018 ஆம் ஆண்டில் மாலைத்தீவுகளில் நடைபெற்ற பிரதமர் தேர்தலில் தற்போது பிரதமர் பதவி வகிக்கும் அப்துல்லா யாமீனை வெற்றி பெற்று நவம்பர் 17,2018 இல் பிரதமராக பெறுபேற்க உள்ளார்.

தனது 30 ஆம் வயதில் சொந்த தொகுதியான ஃபாதிப்பொகுவில் இருந்து 1994 ஆம் ஆண்டில் நாடாளுமன்ற உறுப்பினராகத் தேர்வானார். மாலைத்தீவுகள் விடுதலைக் கழகத்திலும் (எம் டி பி) 2003 முதல் 2008 வரை நடைபெற்ற மாலைத்தீவுகள் அரசியல் சீர்திருத்த நடவடிக்கைகளிலும் இவரின் பங்கு மிக முக்கியமானதாகக் கருதப்படுகிறது. இந்த சீர்திருத்த நடவடிக்கைகளின் மூலம் நவீனத்துவ அரசியலமைப்பு மற்றும் பலகட்சி ஜனநாயகம் போன்றவற்றை வரலாற்றிலேயெ இந்தக் கட்சி முதல் முறையாக ஏற்றுக்கொள்ள வழிவகை செய்யப்பட்டது. நாடாளுமன்ற உறுப்பினர்களிலேயே மூத்த உறுப்பினராகவும் நாட்டுச் சட்ட மாமன்றத்திலும் செயல்பட்டு வருகிறார்.

சான்றுகள்
---------


1. ↑  "The race of his life: An introduction to the Maldives' latest presidential hopeful". *Maldivesindependent.com*. 16 July 2018 அன்று பார்க்கப்பட்டது.
2. ↑  "Ibrahim Mohamed Solih – Maldivian Democratic Party". *Mdp.org.mv*. 16 July 2018 அன்று பார்க்கப்பட்டது.
3. ↑  "People's Majlis – Chair announces Majority and Minority Leaders of the 18th People's Majlis". *Majlis.gov.mv*. 24 டிசம்பர் 2018 அன்று மூலம் பரணிடப்பட்டது. 16 July 2018 அன்று பார்க்கப்பட்டது. Unknown parameter `|=` ignored (உதவி)
**குற்றச் செயல்** (இலத்தீன்: *Actus reus*, ˈæktəs ˈreɪɪəs), என்பது இலத்தீன் மொழியில் இருந்து பெறப்பட்ட ஒரு சட்டச் சொல் ஆகும். இது குற்றத்தின் வெளியீட்டு உறுப்பாக கருதப்படுகிறது. ஒரு குற்றவாளியின் செயல் சந்தேகத்திற்கு இடமில்லாத வகையில் மெய்ப்பிக்ககப்படும் பொழுது அது குற்றச்செயல் எனப்படுகிறது. குற்றச்செயல் புாிந்த நபா் குற்றவியல் பொறுப்புக்கு உள்ளாகிறாா்.

சொற் பிறப்பியல்
---------------

Actus reus என்ற லத்தீன் சொல்லானது புகழ்பெற்ற லத்தீன் வாக்கியமான actus non facit reum nisi mens sit rea, இலிருந்து உருவானது. அதற்கு, "சட்டம் எந்த ஒரு மனிதனையும், அவன் குற்ற மனம் கொண்டிருக்காதவரை குற்றவாளி ஆக்காது" என்பது பொருளாகும். குற்றச் செயல் மற்றும் குற்ற மனம் ஆகிய இரண்டு சொற்களும் ஆங்கில சட்டமுறைகளில் இருந்து பெறப்பட்டவையாகும்.

மேற்கோள்கள்
-----------

1. ↑  Coke, chapter 1, folio 10

மூலம்
-----

* Coke, Edward (1797). *Institutes, Part III*.
* Dubber, Markus D. (2002). *Criminal Law: Model Penal Code*. Foundation Press. பன்னாட்டுத் தரப்புத்தக எண்:1-58778-178-6.

வெளி இணைப்புகள்
---------------

* Stanford Encyclopedia of Philosophy entry on Theories of Criminal Law
**இப்ராகிம் முஸ்தக் அப்துல் ரசாக் நதிம் மேமன்** அல்லது **டைகர் மேமன்**, (Ibrahim Mushtaq Abdul Razak Nadim Memon), (பிறப்பு: 24 நவம்பர் 1960) 1993 மும்பை வெடி குண்டு வழக்கில் இந்திய அரசின் சிபிஐ மற்றும் இண்டர் போலாலும் தேடப்படும் குற்றவாளி. தாவூத் இப்ராகிமின் "டி-கம்பெனி" அமைப்பை சேர்ந்த போதை மருந்து, ஆயுதக் கடத்தல் குழுவைச் சேர்ந்தவர் என குற்றச்சாட்டுள்ளது. இந்தியாவின் மகாராஷ்டிர மாநிலத்தை சேர்ந்தவர். யாக்கூபு மேமனின் உடன் பிறந்தவர்.

1993 மும்பை குண்டு வெடிப்பு வழக்கில்
------------------------------------

12 செப்டம்பர் 2006இல் தடா (TADA) சிறப்பு நீதிமன்றம், 1993 மும்பை வெடி குண்டு வழக்கில், தாவூத் இப்ராகிமுடன் முக்கிய குற்றவாளி என தீர்ப்பளிக்கப்பட்ட, டைகர் மேமன் தற்போது தாவூத் இப்ராகிமுடன் பாகிஸ்தானில் இருப்பதாக இந்திய அரசு குற்றம் சாட்டியுள்ளது.

டைகர் மேமனின் உடன்பிறப்பு யாக்கூபு மேமன் மும்பை வெடி குண்டு வழக்கில் தூக்கிலிடப்பட்டார்.

மேற்கோள்கள்
-----------

1. ↑  Tiger dons new face in Dubai
2. ↑  Tiger Memon role in blasts confirmed

வெளி இணைப்புகள்
---------------

* Memons of Mahim: India's most 'infamous' family
* பரணிடப்பட்டது 2009-05-27 at the வந்தவழி இயந்திரம்
* 
*
ஒரு தட்டில் (அல்லது majma ) wazwan முடிக்கவும். இது வழக்கமாக திருமணத்திற்கு முன்/மாமியார்களுக்கு வழங்கப்படும்.
**Wazwan** ( Wazwan ) என்பது காஷ்மீரி உணவு வகைகளில் ஒன்றாகும். இது காஷ்மீர் பகுதியிலிருந்து உருவான அசைவ உணவாகும். 
ஏறக்குறைய அனைத்து உணவுகளும் சில சைவ உணவுகளுடன் ஆட்டிறைச்சி அல்லது கோழியைப் பயன்படுத்தி தயாரிக்கப்படுகின்றன. இது காஷ்மீர் பகுதி முழுவதும் பிரபலமானது. மேலும், காஷ்மீரி உணவு திருவிழாக்களிலும், சர்வதேச அளவிலான கூட்டங்களிலும் பரிமாறப்படுகிறது.

வரலாறு
------

தயாராகும் வாஸ்வான்
காஷ்மீரி மொழியில், "வாஸ்" என்றால் 'சமையல்' என்றும் "வான்" என்பது 'கடை' எனவும் பொருளாகும். காஷ்மீரில் முறையான அரச விருந்துகளில், பதினைந்துக்கும் முப்பதுக்கும் இடைப்பட்ட இறைச்சித் தயாரிப்புகளாக இருக்கும். அவை ஒரு தலைமை சமையல்காரரனின் மேற்பார்வையின் கீழ் ஒரே இரவில் சமைக்கப்படும். விருந்தினர்கள் நான்கு பேர் கொண்ட குழுக்களாக அமர்ந்து, *டிரீம்* எனப்படும் ஒரு பெரிய செப்புத் தட்டிலிருந்து உணவைப் பகிர்ந்து கொள்கிறார்கள். தஷ்-டி-நியர் என்று அழைக்கப்படும் ஒரு கையடக்கப் பாஅத்திரத்தில் கைகளைக் கழுவும் சடங்கு உதவியாளர்களால் நிகழ்த்தப்படுகிறது. தயிர் மற்றும் சட்னி தனித்தனியாக சிறிய மண் பானைகளில் பரிமாறப்படுகிறது.    அதன் பிறகு, இனிப்புகள் வழங்கப்படுகின்றன. குளிர்காலத்தில், இனிப்பு சூடான உணவாகவும், கோடையில் பொதுவாக குளிர்ச்சியாகவும் இருக்கும்.

  

* பலவகையான வாஸ்வான்
* Tabak maazTabak maaz
* இரிஷ்தாஇரிஷ்தா
* கபாப்கபாப்
* தயேனி போல்தயேனி போல்
* குஷ்தபாகுஷ்தபா
* வாஸ்வான் தயாரிக்கப்படுகிறதுவாஸ்வான் தயாரிக்கப்படுகிறது

குறிப்புகள்
-----------

1. ↑  "Wazwan Information".
[*தொடர்பிழந்த இணைப்பு*]
2. ↑  "Wazwan Menu". The Manor Delhi. 30 டிசம்பர் 2017 அன்று மூலம் பரணிடப்பட்டது. 20 October 2016 அன்று பார்க்கப்பட்டது.
3. ↑  "Wonders of the Wazwan". The Hindu. 11 April 2012. 20 October 2016 அன்று பார்க்கப்பட்டது.
4. ↑  Gupta, Namita (2 June 2016). "Wazwan from the valley". Deccan Chronicle. 20 October 2016 அன்று பார்க்கப்பட்டது.
**குறுவாற் பராடிகல்லா** (*Paradigalla brevicauda*) என்பது நடுத்தர அளவிலான, அதாவது கிட்டத்தட்ட 23 செமீ நீளமான அடர்ந்த, கருநிற இறகுகளைக் கொண்ட சந்திரவாசி இனங்களைச் சேர்ந்த பறவையினம் ஒன்றாகும். இது மெல்லிய சொண்டையும் கண்களுக்கு முன்பாக பிரகாசமான மஞ்சள் மற்றும் நீல நிறங்களிலான தொங்கு சதையையும் கொண்டிருக்கும். இவ்வினத்தின் ஆண், பெண் பறவைகள் உருவமைப்பிற் பெரும்பாலும் ஒத்திருப்பினும் பெண் பறவையானது ஆண் பறவையிலும் ஒப்பீட்டளவிற் சிறியதாயும், இறகுகள் நிறம் மங்கியனவாயும் தொங்கு சதைகள் சிறியனவாயும் இருக்கும்.

குறுவாற் பராடிகல்லா இனமானது அதனை ஒத்த இனமான நெடுவாற் பராடிகல்லா பறவையினத்திலிருந்து வேறுபடுவது இதன் சிறிய பருமன், ஒப்பீட்டளவிற் சிறியதான வாலிறகுகள் மற்றும் தொங்கு சதையில் செந்நிறமற்றிருப்பது என்பவற்றிலாகும். இப்பறவையினம் தனியொரு பறவையுடன் மாத்திரமே கலவியில் ஈடுபடுவதாக முன்னர் கருதப்பட்ட போதிலும், இவ்வினத்தின் பல பறவைகளுடனும் கலவியில் ஈடுபடுவதாக இப்போது வகைப்படுத்தப்பட்டுள்ளது. இப்பறவையினம் நியூகினித் தீவின் மலைசார் காடுகளிற் பரவிக் காணப்படும். இதன் முதன்மையான உணவுகள் பழங்களும் விதைகளும் பூச்சிகளுமாகும்.

மேற்கோள்கள்
-----------

1. ↑  BirdLife International (2016). "*Paradigalla brevicauda*". *IUCN Red List of Threatened Species* **2016**: e.T22706148A94052907. doi:10.2305/IUCN.UK.2016-3.RLTS.T22706148A94052907.en.. பார்த்த நாள்: 12 November 2021.
2. ↑  Bernhard Grzimek, *Grzimek's Animal Life Encyclopedia*. ISBN 0787653624 Text accessed at Answers.com.

* BirdLife International (2004). *Paradigalla brevicauda*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 12 May 2006. இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

வெளித் தொடுப்புகள்
------------------

* BirdLife Species Factsheet பரணிடப்பட்டது 2009-01-05 at the வந்தவழி இயந்திரம்
* ஐயுசிஎன் செம்பட்டியல்
[*தொடர்பிழந்த இணைப்பு*]
**ஆறுமுகம் வெங்கடரகோ** என்பவர் ஒரு மலேசிய அரசியல்வாதி ஆவார். இவர் 2008 முதல் 2009 வரை புக்கிட் செலம்பாவ் தொகுதிக்கான கெடா மாநில சட்டமன்ற உறுப்பினராக இருந்தார்.

ஆறுமுகம் 2008 மலேசியப் பொதுத் தேர்தலில் சுயேச்சையாக தேர்ந்தெடுக்கப்பட்டார். பின்னர் உடனடியாக கடாரத்தின் புதிய பாக்காத்தான் ராக்யாட் கூட்டணி அரசாங்கத்தில் மக்கள் நீதிக் கட்சியில் சேர்ந்தார். கெடாவின் இந்திய சமூகத்தை மாநில அரசாங்கத்தில் பிரதிநிதித்துவப்படுத்தும்விதமாக இவர் நிர்வாகக் குழுவில் நியமிக்கப்பட்டார்.  இருப்பினும், பிப்ரவரி 2009 இல், ஆறுமுகம் நிர்வாகக் குழு மற்றும் மாநில சட்டமன்றத்தில் இருந்து ராஜினாமா செய்தார். இது இடைத் தேர்தலுக்கு காரணமாயிற்று.  

அரசியலுக்கு வருவதற்கு முன், ஆறுமுகம் ராயல் மலேசியன் விமானப்படையில் இருந்தார்.

குறிப்புகள்
-----------

1. ↑  "DAP rep not in Kedah exco". *The Star (Malaysia)*. 12 March 2008. Archived from the original on 12 அக்டோபர் 2012. .
2. ↑  "PKR's Arumugam quits as assemblyman and exco member". *The Star (Malaysia)*. 10 February 2009. Archived from the original on 12 அக்டோபர் 2012. .
3. ↑  "PR's chain of trouble from weak link". *The Star (Malaysia)*. 17 April 2009. Archived from the original on 12 அக்டோபர் 2012. .
கிபி 600-இல் அரேபியா
 அரேபியாவில் குறைசி மக்கள் வாழ்ந்த செங்கடலை ஒட்டிய ஹெஜாஸ் பிரதேசத்தின் (பச்சை நிறம்) ஜித்தா, மக்கா, மதீனா, தபூக் மற்றும் யாம்பு நகரங்கள்
**குறைசி மக்கள்** (**Quraysh**) (அரபு மொழி: قريش‎) அரேபிய தீபகற்பத்தில் குறிப்பாக செங்கடலை ஒட்டிய ஹெஜாஸ் பகுதிகளில் வாழ்ந்த அராபிய வணிக குலத்தினர் ஆவார். குறைசி இனக்குழுவின் *பனு ஹசிம்* (Banu Hashim) குலத்தில் முகமது நபி பிறந்தார்.

இசுலாம் தோன்றுவதற்கு முன்னிருந்தே மெக்கா நகரம் மற்றும் அதனுள் அமைந்த காபா வழிபாட்டுத் தலம் குறைசி இன மக்களின் கட்டுப்பாட்டில் தொடர்ந்து இருந்தது.

குறைசி இனக்குழுவினர், கிபி 630-இல் இசுலாமில் சேரும் வரை, முகமது நபியையும், அவரது தோழர்களையும் கடுமையாக எதிர்த்தனர். முகமது நபிக்குப் பின்னர், குறைசி இன மக்களே ஒட்டுமொத்த இசுலாமியர்களின் கலீபாக்களாக இருந்தனர். அவைகள்: ராசிதீன் கலீபகம், (அபூபக்கர்), (உதுமான்) (661 – 750), உமையா கலீபகம் (முதலாம் முஆவியா) (661 – 750) மற்றும் அப்பாசியக் கலீபகம் (750–1258 & 1261–1517).

வரலாறு
------

### பதுருப் போர்

முதன்மைக் கட்டுரை: பதுருப் போர்
அரேபிய தீபகற்பத்தின் ஹெஜாஸ் பகுதியில் வாழும் குறைசிய இன மக்கள் இசுலாமை கடுமையாக எதிர்த்தனர். 17 மார்ச் 624 அன்று முகமது நபி தலைமையிலான இசுலாமியப் படைகளுக்கும், குறைசி படைகளுக்கும் பத்ரு எனுமிடத்தில் நடைபெற்ற போரில் குறைசி படையினர் தோற்றனர்.

### மக்காவை குறைசியர்கள் இழத்தல்

முதன்மைக் கட்டுரை: மக்கா வெற்றி
முகமது நபி, 11 திசம்பர் 629 அன்று குறைசி இனத்தவர்களுக்கு எதிரான போரில் வெற்றி கொண்டு மக்காவை கைப்பற்றினார். இதன் பின்னர் குறைசிய இன மக்கள் அனைவரும் இசுலாமை ஏற்றனர்.

மேற்கோள்கள்
-----------

1. ↑  Quraysh PEOPLE
2. ↑  The Quraysh Tribe of Mecca
3. ↑

ஆதார நூற்பட்டியல்
-----------------

* Fred M. Donner (1981). *The Early Islamic Conquests*. Princeton: Princeton University Press. .
* "Fidjār". *The Encyclopedia of Islam, Vol. 2, C-G* (2nd). (1965). Leiden: Brill. 883–884. ISBN 90-04-07026-5.
* Gerald R. Hawting (2000) [1986]. *The First Dynasty of Islam: The Umayyad Caliphate AD 661-750* (2nd ). London: Routledge. பன்னாட்டுத் தரப்புத்தக எண்:0-415-24073-5. .
* Francis Edward Peters (1994). *Mecca: A Literary History of the Muslim Holy Land*. Princeton: Princeton University Press. பன்னாட்டுத் தரப்புத்தக எண்:0-691-03267-X. .
* Watt, W. Montgomery (1986). "Kuraysh". *The Encyclopedia of Islam, New Edition, Volume V: Khe–Mahi*.  Leiden and New York: BRILL. 434–435. ISBN 90-04-07819-3.
**குருபீடபுரம் தான்தோன்றீஸ்வரர் கோயில்** தமிழ்நாட்டில் கள்ளக்குறிச்சி மாவட்டம், குருபீடபுரம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டு கண்டெடுக்கப்பட்டது.இது தோன்றிய வரலாறு சுவடுகள் இல்லை.இந்த சிவன் சிலையானது விவசாயம் செய்யும்போது ஏற்கலப்பையில் சிக்கியது.இவ்வாறு இது தானாக தோன்றியதால் இக்கோயில் தான்தோன்றீஸ்வரர் உடனுறை ஞானசெளந்தரவள்ளி கோயில் என்று அழைக்கப்பட்டது.

கோயில் அமைப்பு
--------------

இக்கோயிலில் தான்தோன்றீஸ்வரர், செண்பகவள்ளி சன்னதிகளும், விநாயகர், முருகர், நவகிரகம், துர்க்கை, தட்சிணாமூர்த்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது.இக்கோயில் மாத பிரதோஷம் விமர்சையாக கொண்டாடபடுகிறது.மகா சிவராத்திரி மிகவும் சிறப்பாக நடைபெறும்.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வி. அனுசுயா பாய்** (V. Anusuya Bai) (பிறப்பு 23 ஆகஸ்ட் 1953) ஒரு இந்திய முன்னாள் தட மற்றும் கள விளையாட்டு வீராங்கனை ஆவார். அவர் 1975 இல் அர்ஜுனா விருதையும் 1976 இல் பாகிஸ்தானில் நடந்த சர்வதேச தடகள கூட்டத்தில் நான்கு தங்கப் பதக்கங்களையும் வென்றார்.   அவர் இந்தியாவின் சென்னையில் பிறந்தார். அவர் 1973 மாஸ்கோவில் கோடைக்கால யுனிவர்சியேட் விளையாட்டுப் போட்டிகளில் இந்தியாவைப் பிரதிநிதித்துவப்படுத்தினார். விரைவோட்ட நிகழ்வுகள் மற்றும் வட்டெறிதல் போட்டிகளில் அவர் பங்கு பெற்றார்.  அவர் 2013 ஆம் ஆண்டு ஆகஸ்ட் மாதத்தில் சென்னையின் தெற்கு இரயில்வேயின் துணைத் தலைமை பணியாளர் நலன் அலுவலராக ஓய்வு பெற்றார். 

1977 ஆம் ஆண்டில் மேற்கு ஜெர்மனியின் டுசெல்டார்ஃப் நகரில் நடந்த முதல் உலக தடகள வெற்றியாளர் போட்டியில் ஆசியாவை பிரதிநிதித்துவப்படுத்தியதாக *இந்து* தவறாக அறிவித்தது.  அந்த ஆண்டு நடைபெற்ற நிகழ்வு 1977 ஐ.ஏ.ஏ.எஃப் உலகக் கோப்பை மற்றும் பாயின் பெயர் முடிவுகளில் இடம்பெறவில்லை. 

இந்தியாவில் தேசிய அளவில் விளையாட்டு வீரர்களுக்கு வழங்கப்படும் உயர்ந்த விருதான் அர்ஜுனா விருதை தமிழ்நாட்டிலிருந்து பெற்று வந்த முதல் பெண்மணி இவர் ஆவார்.

மேற்கோள்கள்
-----------

1. ↑  "Arjuna Award" (PDF).
2. ↑  V.ANUSUYA BAI. SDAT. Retrieved 2020-05-17.
3. ↑  "Anusiya Bai data" (PDF).
4. ↑  Varma, M. Dinesh (30 August 2013). "Arjuna awardee hangs up her boots after a stint at Railways".. பார்த்த நாள்: 2 July 2020.
5. ↑  1977 IAAF World Cup – Results. Athletics DB (archived). Retrieved 2020-05-17.
6. ↑  Railway sportswoman contributes Rs 1 lakh to Railways. Business Standard (2013-09-03). Retrieved 2020-05-17.
|  |
| --- |
| இக்கட்டுரை பின்வரும் தலைப்பிலான தொடர்களில் ஒன்று: 
**நூல் வடிவமைப்பு** |
| * பொதுவான பக்க அமைவு மற்றும் அச்சுக்கோர்வைத் தெரிவுகள்
* முன் அட்டை, பின் அட்டை
* அந்தலைத்தாள்கள்
* முன் பகுதி
	+ குறைத் தலைப்பு
	+ முன்படப்பக்கம்
	+ தலைப்புப் பக்கம்
	+ பதிப்பு அறிவித்தல்
	+ காணிக்கை
	+ உள்ளடக்க அட்டவணை
	+ படிமங்கள் பட்டியல்
	+ அட்டவணைகள் பட்டியல்
	+ அணிந்துரை
	+ முன்னுரை
	+ நன்றியுரை
	+ அறிமுகம்
	+ நூன்முகம்
* உடல் பகுதி:
	+ அத்தியாயம்
	+ பிரிவுகள்
* பின் பகுதி
	+ பின்னுரை
	+ முடிவுரை
	+ பிற்குறிப்பு
	+ பின்னிணைப்புக்கள்
	+ சொல் விளக்கம்
	+ நூற்பட்டியல்
	+ சுட்டி
	+ பிழை திருத்தம்
	+ முடிப்பு
 |

**குறைத் தலைப்புப் பக்கம்** அல்லது **அரைத் தலைப்புப் பக்கம்** என்பது, நூலொன்றின் முன் பகுதியின் ஒரு கூறு ஆகும். இப் பக்கம் இருப்பின் இது, தலைப்புப் பக்கத்துக்கு முன் காணப்படும். இப்பக்கம், நூலின் தலைப்பு, ஆக்குனர், பதிப்பகம் போன்ற பல தகவல்களைத் தரும் தலைப்புப் பக்கத்தைத் போலன்றி, நூலின் தலைப்பை மட்டுமே கொண்டிருக்கும். இன்றும் நூல்கள் குறைத்தலைப்புப் பக்கத்தைக் கொண்டிப்பினும், செலவைக் குறைப்பதற்காகச் சில பதிப்பகங்கள் இப்பக்கத்தைத் தவிர்த்து விடுவதும் உண்டு. இது தலைப்புப் பக்கம் உள்ள விரிப்புக்கு முதல் விரிப்பில் வலப்புறம் அமைவதனால், முன்படப்பக்கத்தைக் கொண்டுள்ள நூல்களில் இப் பக்கத்தின் பின்புறத்தில் முன்படப்பக்கம் இருக்கும். முன்படப்பக்கம் இல்லாவிட்டால் பெரும்பாலும் இதன் பின்புறத்தில் எதுவும் இல்லாமல் வெறுமையாகவே காணப்படுவது உண்டு.

இவற்றையும் பார்க்கவும்
----------------------

* நூல் வடிவமைப்பு
தெலீலா சிம்சோனின் முடியை மழித்து, பலமிழக்கச் செய்கிறார் (நீத 16). ஓவியர்:ஃப்ரான்செஸ்கோ மொரோனெ. காலம்: 16ஆம் நூற்றாண்டு. காப்பகம்: மிலான், இத்தாலியா.

|  |
| --- |
| விவிலியத்தின் |
| பழைய ஏற்பாட்டு நூல்கள் |
| 1723 இல் தரங்கம்பாடியில் வெளியிடப்பட்ட முதல் தமிழ் விவிலியம் |
| பொதுத் திருமுறைதொடக்க நூல்
விடுதலைப் பயணம்
லேவியர்
எண்ணிக்கை
இணைச் சட்டம்
யோசுவா
நீதித் தலைவர்கள்
ரூத்து
1 சாமுவேல்
2 சாமுவேல்
1 அரசர்கள்
2 அரசர்கள்
1 குறிப்பேடு
2 குறிப்பேடு
எஸ்ரா
நெகேமியா
எஸ்தர்
யோபு
திருப்பாடல்கள்
நீதிமொழிகள்
சபை உரையாளர்
இனிமைமிகு பாடல்
எசாயா
எரேமியா
புலம்பல்
எசேக்கியேல்
தானியேல்
ஒசேயா
யோவேல்
ஆமோஸ்
ஒபதியா
யோனா
மீக்கா
நாகூம்
அபக்கூக்கு
செப்பனியா
ஆகாய்
செக்கரியா
மலாக்கி |
| இணைத் திருமுறைதோபித்து
யூதித்து
எஸ்தர் (கி)
சாலமோனின் ஞானம்
சீராக்கின் ஞானம்
பாரூக்கு
தானியேல் (இ)
1 மக்கபேயர்
2 மக்கபேயர் |
|  கிறித்தவம் வலைவாசல்  விவிலியம் வலைவாசல் |
| * பா
* உ
* தொ
 |

**நீதித் தலைவர்கள்** (நீதிபதிகள்/நியாயாதிபதிகள் ஆகமம்) (*Book of Judges*) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறும் ஒரு நூல் ஆகும்.

நூல் பெயர்
----------

இந்நூல் எழுதப்பட்ட மூல மொழியாகிய எபிரேயத்தில் "Sefer Shoftim" (= "ஆட்சித் தலைவர்களின் நூல்") என்பது இதன் பெயராகும்

நூலின் உள்ளடக்கம்
-----------------

**நீதித் தலைவர்கள்** என்னும் இந்நூல் இசுரயேலர் கானான் நாட்டைக் கைப்பற்றியதற்கும் அவர்களிடையே முடியாட்சி தொடங்கியதற்கும் இடைப்பட்ட காலத்தைப் பற்றியதாகும். இக்காலக் கட்டத்தில் இறைவன் இசுரயேல் மக்களுக்குத் தாம் தெரிந்துகொண்டோர் மூலமாக விடுதலை அளித்து அவர்களைப் பாதுகாத்து வந்தார். இவர்களுள் பெரும்பாலோர் வலிமைமிகு வீரர்களாகவும் படைத் தலைவர்களாகவும் ஆளுநர்களாகவும் இருந்தனர்.

இசுரயேலரின் வாழ்வும் வெற்றியும் கடவுளிடம் அவர்கள் கொண்டிருந்த நம்பிக்கையைப் பொறுத்தே அமைந்திருந்தது என்பதையும் அவர்களது நம்பிக்கையின்மை அவர்களுக்கு அழிவையே கொணர்ந்தது என்பதையும் இந்நூல் வலியுறுத்திக் கூறுகின்றது. அவர்கள் இறைவனைக் கைவிட்டு அவதியுற்ற காலத்திலும் மனம்மாறி அவரிடம் திரும்பிவந்தால், அவர் தம் மக்களைத் தவறாது பாதுகாத்து அவர்களுக்கு விடுதலை அளிப்பார் என்பதையும் இந்நூல் சுட்டிக் காட்டுகிறது.

தலைசிறந்த நீதித் தலைவர்கள்
--------------------------

முதன்மைக் கட்டுரை: நீதித்தலைவர்கள்
இசுரயேல் மக்களை ஆண்டு, வழிநடத்திய நீதித் தலைவர்களுள் ஆறு பேர் தலைசிறந்தோராகக் கருதப்படுகின்றனர். அவர்களின் பெயர்கள்:

1. ஒத்னியேல்
2. ஏகூது
3. தெபோரா
4. கிதியோன்
5. இப்தா
6. சிம்சோன்

நூலின் பிரிவுகள்
----------------

| பொருளடக்கம் | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |
| --- | --- | --- |
| 1. யோசுவாவின் இறப்புவரை நிகழ்ந்தவை | 1:1 - 2:10 | 364 - 366 |
| 2. இசுரயேலின் நீதித் தலைவர்கள் | 2:11 - 16:31 | 366 - 393 |
| 3. பல்வேறு நிகழ்ச்சிகள் | 17:1 - 21:25 | 393 - 402 |

மேலும் காண்க
------------

விக்கிமூலத்தில் நீதித் தலைவர்கள் நூல்
**திருவாய்மொழி நூற்றந்தாதி வியாக்கியானம்**  என்னும் நூல் 16 ஆம் நூற்றாண்டில் தோன்றியது. இதன் ஆசிரியர் பிள்ளை லோகஞ்சீயர்

திருவாய்மொழியின் பதிகங்கள் ஒவ்வொன்றிலும் உள்ள முதல் சொல்லையும், இறுதிச் சொல்லையும் முறையே வெண்பாவின் முதல் சொல்லாகவும், இறுதிச் சொல்லாகவும் கொண்டு ஒவ்வொரு பதிகத்துக்கும் ஒரு வெண்பா என்ற முறையில் மணவாள மாமுனிகள் செய் நூல் திருவாய்மொழி நூற்றந்தாதி இந்த 100 பாடல்களும் நம்மாழ்வாரைப் புகழ்பவை. இந்த 100 பாடல்களுக்கும் பிள்ளை லோகஞ்சீயர் விரிவுரை எழுதியுள்ளார். இந்த விரிவுரையே திருவாய்மொழி நூற்றந்தாதி வியாக்கியானம்.

##### வியாக்கியான முன்னுரை

பிள்ளை லோகஞ்சீயர் தன் தம் வியாக்கியானத்துக்கு எழுதியுள்ள முன்னுரை 

"இப்பிரபந்தங்களுக்கு அனேக நிர்பந்தங்கள் உண்டாயிறே இருப்பது அதெங்ஙனே என்னில் வெண்பா என்னும் சந்தஸ் ஆகையும் இப்படியான இப் பாட்டில் முதற் பாதியிலே ஓரோர் திருவாய்மொழியின் தாத்பரியமும் தத்சங்கதிகளடைகையும்பாட்டுக்கள் தோறும் ஆழ்வார் திருநாமங்கள் வருகையும் அதில் தாத்பரியங்களைத் தாத்பரியத்துமாய்ப் பேசுகையும் அந்தாதியாய் நடக்கையுமாகிற ஐந்து நிர்பந்தம் உண்டாயிருக்குமாயிற்று".

##### வியாக்கியானத் தனியன்கள்

நூற்றந்தாதியில் உள்ள தனியன்கள் இரண்டு பாடல்களுக்கும் இந்த நூலில் விரிவுரை எழுதப்படவில்லை. ஆனல் இந்த வியாக்கியானத்துக்கென இரண்டு தனியன் பாடல்கள் எழுதிச் சேர்க்கப்பட்டுள்ளன. அவை

1

அல்லும் பகலும் அனுபவிப்பால் தங்களைக்கு
சொல்லும் பொருளும் தொகுத்துரைத்தான் - நல்ல
மணவாள மாமுனிகள் மாறன் மறைக்குத்
தணவா நூற் றந்தாதி தான்.
2

மன்னும் புகழ்சேர் மணவாள மாமுனிகள்
நன்னருளால் உட்பொருள்கள் தன்னுடனே - சொன்ன
திருவாய் மொழிநூற்றந் தாதியாம் தேனை
ஒருவா(து) அருந்துநெஞ்சே உற்று.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 109.
2. ↑  அவதாரிகை
**நீதிபதியின் மரணம்** லியோ டால்ஸ்டாயின் சிறுகதையின் (The Death of Ivan llyich) தமிழ் மொழிபெயர்ப்பு ஆகும். இது ருஷ்ய இலக்கியத்தின் யதார்த்தவாதப் படைப்பான சிறுகதை ஆகும்.

நூல் அமைப்பு
------------

சமுதாயத்தில் அதிகார வர்க்கக் குடும்ப வாழ்வின் கசப்பான உண்மைகளை கூறுகிறது லியோ டால்ஸ்டாயின் ’நீதிபதியின் மரணம்’. இக்கதையின் தலைவன் ’இவான் இலியிச்’ விசாரணை நீதிபதியாக இருந்தவர். தீராநோய் அவனை வாட்டுகிறது. மரணப்படுக்கையில் வேதனைப்படும் அவன் தன் குடும்ப வாழ்க்கை பற்றி யதார்த்த நோக்குடன் நினைத்துப் பார்க்கிறான்.

அவனது சிந்தனைகள் அவன் வாழ்க்கையை உண்மையாகவே வாழ்ந்தானா என்ற கேள்வியை அவனுக்கு எழுப்புகின்றன. அவனது சிந்தனையோட்டங்களை ஆசிரியர் பதிவு செய்கிறார். தனது குழந்தைப் பருவத்திலிருந்து கடந்து சென்று இன்றைய நிலையை நெருங்க நெருங்க அவனது மகிழ்ச்சியெல்லாம் பயனற்றதாய், போலியாய் ஆகிவிட்டது என்ற அவனது ஆற்றாமையையும் "நான் மலைமீது ஏறிக்கொண்டிருப்பதாகக் கற்பனை செய்து கொண்டே, மலையிலிருந்து கீழே உருண்டு கொண்டிருந்தேன்.ஆம் அப்படித்தான். என்னுடைய நண்பர்களும் நான் உயரச் செல்வதாகக் கருதினார்கள். ஆனால் வாழ்க்கையே என் காலடியில் நொறுங்கிக் கொண்டிருக்கிறது." என்ற அவனது வளர்ச்சி குறித்த அவனது பார்வையையும் மனநிலையையும் ஆசிரியர் நூல் முழுவதும் பதிவு செய்கிறார்.

மேற்கோள்கள்
-----------

* நீதிபதியின் மரணம்
இரு யூக்ளிடிய நேரற்ற சம அளவை உருமாற்றங்களின் தொகுப்பு ஒரு நேர் சம அளவை உருமாற்றமாகும். ஒரு கோட்டில் நிகழும் எதிரொளிப்பு நேரற்ற சம அளவை உருமாற்றமாகவும் பெயர்ச்சி ஒரு நேர் சம அளவை உருமாற்றமாகவும் உள்ளன. படத்தில் காட்டப்பட்டுள்ள எதிரொளிப்புகள் *R* 1, *R* 2 இரண்டின் இணைந்த விளைவு பெயர்ச்சி *T* இன் விளைவுக்குச் சமமானதாக இருப்பதைக் காணலாம்.
கணிதத்தில் **சம அளவை உருமாற்றம்** (*isometry*) என்பது மெட்ரிக் வெளிகளுக்கு இடையேயான தூரம் மாறாமல் பாதுகாக்கும் கோப்பாகும்.

ஒரு மெட்ரிக் வெளியிலுள்ள உறுப்புகளை அதே அல்லது வேறொரு மெட்ரிக் வெளிக்கு, மூல உறுப்புகளுக்கிடையே உள்ள தூரங்களும் ஒத்த எதிருரு உறுப்புகளுக்கிடையே உள்ள தூரங்களும் மாறாமல் இருக்குமாறு தொடர்புபடுத்தும் ஒரு வடிவவியல் உருமாற்றம் ஆகும். இரண்டு மற்றும் முப்பரிமாண யூக்ளிடிய தளங்களில் அமைந்த இரு வடிவங்கள் ஒரு சம அளவை உருமாற்றத்தால் தொடர்புபடுத்தப்பட்டிருந்தால் அவ்வடிவங்கள் இரண்டும் சர்வசமமானவை. அவை ஒரு திட இயக்கத்தாலோ (பெயர்ச்சி அல்லது சுழற்சி) ஒரு திட இயக்கம் மற்றும் எதிரொளிப்பு இரண்டின் தொகுப்பாலோ தொடர்புபடுத்தப்பட்டிருக்கலாம்.

வரையறை
------

*X* , *Y* ஆகிய இரு மெட்ரிக் வெளிகளின் மெட்ரிக்குகள் முறையே *d**X* , *d**Y*. 
கோப்பு ƒ : *X* → *Y* ஒரு சம அளவை உருமாற்றம் எனில்: 

{\displaystyle d\_{Y}\left(f(a),f(b)\right)=d\_{X}(a,b),} *a*,*b* ∈ *X*
சம அளவை உருமாற்றம் ஒரு உள்ளிடுகோப்பாகும்.

ஒரு முழுமையான சம அளவை உருமாற்றம் (*global isometry*, *isometric isomorphism* *congruence mapping*)என்பது இருவழி சம அளவை உருமாற்றம் ஆகும். *X* என்ற மெட்ரிக் வெளியிலிருந்து , *Y* எனும் மெட்ரிக் வெளிக்கு ஒரு இருவழி சம அளவை உருமாற்றம் இருந்தால், அவ்விரு மெட்ரிக் வெளிகளும் "சமஅளவை வெளிகள்" (*isometric*) எனப்படும். ஒரு மெட்ரிக் வெளியிலிருந்து அதே மெட்ரிக் வெளிக்கு அமையும் இருவழி சம அளவை உருமாற்றங்களின் கணம் அனைத்தும் சார்புகளின் தொகுப்பு செயலைப் பொறுத்து ஒரு குலமாக இருக்கும். அக்குலம் சமஅளவைக் குலம் என அழைக்கப்படும்.

மேற்கோள்கள்
-----------

* Weisstein, Eric W. "Isometry." From MathWorld--A Wolfram Web Resource.

மேலும் வாசிக்க
--------------

* F. S. Beckman and D. A. Quarles, Jr. *On isometries of Euclidean space*, Proc. Amer. Math. Soc. 4 (1953) 810-815.
**கஜினிகாந்த்** (Ghajinikanth), சந்தோஷ் பி. ஜெயக்குமாரின் இயக்கத்தில், கே. ஈ. ஞானவேல்ராஜாவின் தயாரிப்பில் வெளியானத் தமிழ்த்திரைப்படம் ஆகும். இப்படம் *பலே பலை மகடிவாய்* என்னும் தெலுங்கு திரைப்படத்தின் கதையைத் தழுவிய தமிழ்த்திரைப்படமாகும். இத்திரைப்படத்தில் ஆர்யா, சாயிஷா சைகல் ஆகியோர் முதன்மைப்பாத்திரங்களில் நடித்துள்ளனர். இத்திரைப்படம் பல்லுவின் ஒளிப்பதிவிலும், பாலமுரளி பாலுவின் இசையிலும், பிரசன்னா ஜிகேவின் படத்தொகுப்பிலும் 2018 ஆகத்து 3 அன்று வெளியான திரைப்படம்.

நடிப்பு
-------

* ஆர்யா -இரஜினிகாந்த்தாக
* சாயிஷா சைகல்
* கருணாகரன்
* முகுல் பேவ் - ராநா
* ப்ரிதிமாந் ச்யாடார்ஜி - ராஜா
* சதீஸ்
* காளி வெங்கட்
* இராசேந்திரன்
* சம்பத் ராஜ்
* ஆடுகளம் நரேன் - இராமநாதனாக
* உமா பத்மநாபன் - இலக்சுமியாக

படப்பணிகள்
----------

இத்திரைப்படத்தின் இயக்குநர் சந்தோஷ் பி. ஜெயக்குமார் நவம்பர் 2017இல் இப்படம் கே. ஈ. ஞானவேல்ராஜாவின் தயாரிப்பில் ஆர்யா, சாயிஷா சைகல் ஆகியோர் முன்னணிப்பாத்திரத்தில் நடிக்கவுள்ளாக அறிவித்தார். சென்னையில் படப்பிடிப்பு நடத்தியப்பின்னர் இப்படத்தில் பாடல்காட்சிகள் தாய்லாந்தில் படமாக்கப்பட்டன. இப்படத்தின் படப்பணிகளுக்கிடையே இருட்டு அறையில் முரட்டுக்குத்து (2018) என்னும் படத்தினையும் இயக்கி வருகின்றார். இப்படத்தின் அறிமுக காட்சிப்படம் 12 திசம்பர் 2017இல் வெளியிடப்பட்டது. கஜினிகாந்த் படத்தின் சுவரொட்டியில், நடிகர் ஆர்யா வேட்டியின்றி சட்டை, துண்டுடன், ஒரு கையில் பாரதியார் நூல், மறுகையில் தூக்குச்சட்டி என்னும் காட்சி தர்மத்தின் தலைவன் படத்தில் வந்த ரஜினியின் கதைப்பாத்திரத்தை நினைவுபடுத்துகின்றார்.

சான்றுகள்
---------

1. ↑
2. ↑
3. ↑
4. ↑
5. ↑
6. ↑
வைணு பாப்பு
**மணாலி கல்லாட் வைணு பாப்பு** (*Manali Kallat Vainu Bappu*, ஆகஸ்ட் 10, 1927 - ஆகஸ்ட் 19, 1982) நிசாமையா வானாய்வகத்தில் பணிபுரிந்து வந்த ஒரு அனுபவம்-வாய்ந்த வானியலாளரான சுனன்னா பாப்புவின் மகன் ஆவார். தமிழ்நாட்டின் காவலூரில் அமைக்கப்பட்டுள்ள வைணு பாப்பு வானாய்வகத்தை நிருவுவதற்கு முக்கிய காரணமாவார்.

படிப்புப் பருவம்
----------------

பள்ளிப்படிப்பின் போது அவரது மேடைப் பேச்சாற்றலால் அனைவரையும் கவர்ந்தார். கல்லூரியில் அறிவியல் குழுவைத் தொடங்கினார்; கல்லூரி இதழின் ஆசிரியராக இருந்தார். 1943-இல் வைணு பாப்பு பயின்ற கல்லூரியில் சொற்பொழிவாற்ற ச. வெ. இராமன் வந்திருந்தார். அப்போது வைணு, தினமும் 16 மைல் சைக்கிளில் பயணித்து, ஒரு நாளும் தவறாது சொற்பொழிவைக் கேட்டாராம்! டென்னிசு, கிரிக்கெட் ஆகிய விளையாட்டில் ஆர்வம் கொண்டிருந்தார். ஒரு விமான ஓட்டுநராக வேண்டுமென்ற விருப்பம் வைத்திருந்தார் வைணு.[1]

பிற விருப்பங்கள்
----------------

வைணு பாப்பு ஒரு தொழில்முறை அல்லாத ஓவியர்; பழங்காப்பியங்களில் அதிகம் விருப்பம் கொண்டிருந்தவர். ஆங்கில, உருது கவிகளில் அதிக நாட்டம் கொண்டிருந்தார். அவருக்குப் பிடித்த கவிஞர் மிர்சா காலிப். The Spirit of St Louis என்ற நூல் அவருக்கு மிகவும் பிடித்ததாகும்.

குறிப்புதவி
-----------

1. ↑  arvindguptatoys.com
**துகு கல்வெட்டு** (*Tugu inscription*) என்பது இந்தோனேசியாவின் வடக்கு ஜகார்த்தாவின் கோஜாவில் உள்ள துகு கிராமத்தின், படுதும்பு குக்கிராமத்தில் கண்டுபிடிக்கப்பட்ட ஒரு கல்வெட்டாகும். இது கி.பி. 5 ஆம் நூற்றாண்டின் தொடக்கத்தில் வெட்டப்பட்ட தருமநகர கல்வெட்டுகளில் ஒன்றாகும். இந்த கல்வெட்டில் நீரியல் திட்டங்கள் பற்றிய தகவல்கள் உள்ளன; ராஜாதிராஜகுருவின் உத்தரவின் பேரில் சந்திரபாகா ஆற்றின் பாசனம் மற்றும் நீர் வடிகால் திட்டம் மற்றும் அவரது 22 வது ஆட்சி ஆண்டில் மன்னர் பூர்ணவர்மனின் உத்தரவின்படி கோமதி ஆற்றின் நீர் திட்டங்கள் மேற்கொள்ளப்பட்டன. மழைக்காலங்களில் ஏற்படும் வெள்ளப்பெருக்கைத் தடுப்பதற்காகவும், வறட்சி காலங்களில் நீர்ப்பாசனத் திட்டமாகும் முறையில் ஆற்றை நேராக்கவும் அகலப்படுத்தவும் அகழும் திட்டமாக அது மேற்கொள்ளபட்டது.

1911 இல் பி. டி ரூ டி லா ஃபெய்லியின் முன்முயற்சியால், துகு கல்வெட்டானது Bataviaasch genootschap van Kunsten en Wetenschappen அருங்காட்சியகத்திற்கு (தற்போது இந்தோனேசியாவின் தேசிய அருங்காட்சியகம் ) கண்டுபிடிப்பு எண் டி.124 என்ற எண்ணிடப்பட்டு மாற்றப்பட்டது. இக்கல்வெட்டானது சுமார் ஒரு மீட்டர் அளவுள்ள வட்டமான முட்டை போன்ற கல்லில் செதுக்கப்பட்டுள்ளது.

உள்ளடக்கம்
----------

துகு கல்வெட்டு பல்லவ எழுத்துமுறையில் எழுதப்பட்டுள்ளது. இது சமசுகிருத ஸ்லோக வடிவத்தில் உள்ளது. கல்லின் மேற்பரப்பைச் சுற்றி ஐந்து வரிகளைக் கொண்டதாக உள்ளது. தருமநகர சாம்ராச்சியத்தின் பிற கல்வெட்டுகளைப் போலவே, துகு கல்வெட்டும் அது வெட்டப்பட்ட நாளைக் குறிப்பிடவில்லை. இக்கல்வெட்டின் காலம் கி.பி. 5 ஆம் நூற்றாண்டின் நடுப்பகுதியைச் சேர்ந்ததாக அதன் எழுத்தமைதியைக் கொண்டு முடிவு செய்யப்பட்டுள்ளது. துகு கல்வெட்டின் எழுத்துகள் மற்றும் சிடாங்யாங் கல்வெட்டு ஆகியவை குறிப்பிடத்தக்க ஒற்றுமையைக் கொண்டுள்ளன. அதனால் இந்த கல்வெட்டுகளை எழுதியவர் ஒரே நபர் என்ற அனுமானிக்கின்றனர்.

துகு கல்வெட்டு ஸ்ரீ மகாராஜா பூர்ணவர்மனின் ஆணையைக் குறிப்பிடும் மிக நீளமான தருமநகர கல்வெட்டு ஆகும். கோமதி மற்றும் சந்திரபாகா ஆறுகளின் கால்வாய்கள் வெட்டி முடிக்கப்பட்டதன் நினைவாக, அவரது 22 ஆம் ஆட்சி ஆண்டில் கல்வெட்டு வெட்டப்பட்டது. கல்வெட்டில் ஒவ்வொரு வாக்கியத்தின் தொடக்கத்திற்கும் முடிவிற்கும் இடையே உள்ள பிரிவைக் குறிக்கும் வகையில் நேராக திரிசூலத்துடன் முடிசூட்டியுள்ள ஒரு அதிகாரியின் உருவம் உள்ளது.

குறிப்புகள்
-----------

1. C.M. Pleyte, "Uit Soenda’s Voortijd" Het Daghet 1905/1906:176-dst.
2. H. Kern, "Een woord in ‘Sanskrit opschrift van Toegoe verbeterd" TBG. LII. 1910:123
3. N.J. Krom, "Inventaris der Hindoe-oudheden" ROD 1914, 1915:19 (no.35)
4. Hindoe-Javaansche Geschiedenis, ‘s-Gravenhage, Martinus Nijhof 1931:79-81
5. J.Ph. Vogel, "The Earliest Sanskrit Inscriptions of Java" ROD. 1914, 1915:28-35; plate 27
6. F.D.K. Bosch, "Guru, Drietand en Bron" BKI 107, 1951: 117-134. Juga terjemahan bahasa Inggris "Guru, Trident and Spring" dalam Selected Studies in Indonesian Archaeology, The Hague : Martinus Nijhof, 1961:164-dst
7. J. Noorduyn and H.Th. Verstappen, "Purnavarman Riverworks Near Tugu" BKI 128, 1972:298-307.
8. L.Ch. Damais, "Les Ecritures d’Origine Indienne en Indonesie et dans le Sud-Est Asiatique Continental’ BSEI XXX(40) 1955:365-382.
**துகளட்டை** என்பது தென்னை நார்க்கழிவிலிருந்து தயாரிக்கப்படும் ஒரு அட்டையாகும்.இந்த நார்க்கழிவு அட்டைக்கு நீர் உறிஞ்சும் மற்றும் விரிவடையும் திறன் அதிகமாக இருக்கும்.எனவே மேசையின் மேற்பகுதி மற்றும் கட்டிடங்களின் உட்புற வேலைப்பாடுகளுக்கு துகளட்டை மிகவும் பயன்படுகிறது.
நார்த்தொழிற்சாலைகளிலிருந்து கிடைக்கும் தென்னை நார்க்கழிவு சுற்றுச்சூழல் மாசுபடுதலுக்கும், உடல் ஆரோக்கியத்திற்கும் ஊறுவிளைவிக்கும். இதில் லிக்னோ செல்லுலோஸ் என்ற பொருள் அதிகம் உள்ளதால் இதிலிருந்து துகளட்டைத் தயாரிக்கப்படுகிறது. துகளட்டை தயாரிக்க பீனால் பார்மால்டிஹைடு (16%) அல்லர் யூரியா பார்மால்டிஹைடு (20%) பசையாகப் பயன்படுகிறது. நார்க் கழிவும் பசையும் நன்கு கலந்து விரும்பிய தடிமன் அளவிற்கு 120 செல்சியஸ் 15 முதல் 20 நிமிடத்திற்கு வெப்பத்தில் அழுத்தப்படுகிறது. உருவாக்கப்பட்ட அட்டையின் முனை மற்றும் வேண்டாத பகுதிகள் வெட்டிவிடப்பட்டு சீர் செய்யப்படுகிறது. இந்த அட்டையை மேசையின் மேல் பகுதி மற்றும் கட்டிடங்களின் உட்புற வேலைப்பாடு ஆகியவற்றிற்குப் பயன்படுத்தலாம்.

மேற்கோள்
--------

1. ↑  தமிழ்நாடு வேளாண்மைப் பல்கலைக்கழக வேளாண் இணையதளம்
**வைட்லி விருது** (Whitley Awards) என்ற விருது ஒவ்வொராண்டும் வைட்லி ஃபண்ட் ஃபார் நேச்சர் எனும் அமைப்பால், வழங்கப்பட்டு வருகிறது. இது காட்டுயிர் மற்றும் சுற்றுச்சூழல் பாதுகாப்புக்காகப் போராடுபவர்களுக்குக் கிடைக்கக்கூடிய உலகளாவிய அதிகபட்ச அங்கீகாரமாக கருதப்படுகிறது. இந்த விருதின் மதிப்பு £35,000 (2017) ஆகும். மேலும் இந்த விருது ‘பசுமை ஆஸ்கர்’ என்று போற்றப்படுகிறது. இந்த விருதானது குறிப்பாக வளர்ந்த நாடுகளுக்கு வெளியில் உள்ள காட்டுயிர்களின் பாதுகாப்பிற்காக போராடுபவர்களை அங்கீகரிக்க முயல்கின்றது, மேலும் இவர்களின் பணிகளை பன்னாட்டளவில் கவனத்துக்கு கொண்டுவந்து, இப்பணிகளுக்கு நீண்டகால அடிப்படையில் உதவியும், பாதுகாப்பும் அளிக்கும் விதத்தை அடிப்படையாக கொண்டதாக உள்ளது.

வைட்லி விருதானது சுற்றுச்சூழலியலாளர் எட்வர்ட் வைட்லியால் 1994 இல், £15,000 மதிப்புள்ள ஒற்றை விருதாக உருவாக்கப்பட்டது.

வைட்லி தங்க விருது
------------------

ஒவ்வொரு ஆண்டும் முந்தைய ஆண்டில் வைட்லி விருது வென்றவர்களில் தேர்ந்தெடுக்கப்பட்டு வைட்லி தங்க விருதை பெறுவதற்கு தேர்வு செய்யப்படுவர். இந்த விருதின் மதிப்பு £50,000 ஆகும் இத்தொகை விருது பெறுபவரின் ஓராண்டு திட்டச் செலவுக்கு பயன்படுத்தும் வகையிலானது.

தி விட்லி-சேக்ரே பாதுகாப்பு நிதியம்
-----------------------------------

தி விட்லி-சேக்ரே பாதுகாப்பு நிதியம் (WSCF) என்பது முந்தைய ஆண்டுகளில் விட்லி விருது வென்றவர்களுக்கு அவர்களின் அடுத்த திட்டங்களை மேற்கொள்வதற்கு கூடுதல் நிதி வழங்கும் ஒரு ஆண்டுத் திட்டம் ஆகும், இதைக் கொண்டு மாறிவரும் தேவைகளுக்கு ஏற்ப, வளர்ந்துவரும் நாடுகளில் உள்ள ஆபத்துக்கு உள்ளான உயிர் இனங்கள் மற்றும் அவைகளின் வாழ்விடங்களை காக்க செலவிடப்படும்.

தேர்ந்தெடுக்கப்பட்ட வெற்றியாளர்கள்
----------------------------------

* ராண்டல் அரூஸ் (2004)
* சாண்ட்ரா பெஸ்யூடோ (2007)
* அலெக்சாண்டர் அர்பாக்காவோவ் (2006)
* காகன் செகெர்கியோகுலு (2008 & 2013): இரண்டு முறை விட்லி தங்க விருது வென்றவர் இவர் மட்டுமே
* அபராஜிதா தத்தா (2013)
* கிளாடிஸ் கலேமா-ஸிகுசோகா (2009)
* மைசூர் துரேஸ்வாமி மதுசுதன் (2009)
* ஜீனா டூஸ் (2005)
* கா ஹா வா (2004)
* உரோமுலசு விட்டேக்கர் (2005)
* அமண்டா வின்சென்ட் (1994)
* பூர்ணிமா தேவி பர்மன் ( 2017)
* அஷ்விகா கபூர் (2014)
* டாக்டர் பிரமோத் பாட்டீல் மற்றும் டாக்டர் ஆனந்த குமார் (2015)

மேற்கோள்கள்
-----------

1. ↑
2. ↑  "Hornbill conservator Aparajita Datta gets Whitley Award". *The Times of India*. Archived from the original on 2013-07-26.. பார்த்த நாள்: 29 July 2013.
3. ↑  "WhitleyAward.org". Whitley Award. 24 June 2013 அன்று பார்க்கப்பட்டது.
4. ↑

வெளி இணைப்புகள்
---------------

* Whitley Fund for Nature

மேலும் காண்க
------------
**கனிமச் சுழற்சி** *(Mineral cycle)* என்பது ஓர் உயிர் வேதியியல் மற்றும் சுற்றுச்சூழல் செயல்முறை ஆகும், பூமியின் மேற்பரப்பு முழுவதும் கனிம ஊட்டச்சத்துக்களின் பரவல், விநியோகம் மற்றும் இடப்பெயர்வு ஆகியவற்றை இச்செயல்முறை ஒழுங்குபடுத்துகிறது .

கனிமங்கள் இயற்கையாகவே தோன்றும் வேதிச் சேர்மங்கள் ஆகும். இவை தனிமங்களால் ஆக்கப்பட்டுள்ளன. இத்தனிமங்கள் சுற்றுச்சூழலுக்குள் தொடர்ச்சியான சுழற்சியை மேற்கொண்டு பல்வேறு காரணிகளால் பாதிக்கப்படுகின்றன .

ஆக்சிசன் சுழற்சி, தண்ணீர் சுழற்சி, பாசுபரசு சுழற்சி, மற்றும் கந்தகச் சுழற்சி என நான்கு முக்கியமான கனிமச் சுழற்சிகள் அறியப்படுகின்றன .

மேற்கோள்கள்
-----------

1. ↑  Jordan, C. F.; Kline, J. R. (1972). "Mineral cycling: Some basic concepts and their application in a tropical rain forest.". *Annual Review of Ecology and Systematics* **3**: 33–50. doi:10.1146/annurev.es.03.110172.000341.
2. ↑  Witkamp, M. (1971). "Soils as components of ecosystems.". *Annual Review of Ecology and Systematics* **2**: 85–110. doi:10.1146/annurev.es.02.110171.000505.
3. ↑  Trudinger, P; Swaine, D. (1979). *Biogeochemical Cycling of Mineral-Forming Elements*. Elsevier Scientific Pub. Co.
4. ↑  "4 Main Types of Mineral Cycle | Ecology" (in en-US). *Biology Discussion*. 2016-09-16. .
**நெல்லை க. பேரன்** (கந்தசாமி பேரம்பலம், 18 திசம்பர் 1946 – 15 சூலை 1991) ஈழத்து எழுத்தாளர். செய்திகள், கட்டுரைகள், சிறுகதைகள், புதினம், கவிதை, நேர்காணல்கள் எனப் பலவும் எழுதியவர்.

வாழ்க்கைக் குறிப்பு
-------------------

யாழ்ப்பாணம் நெல்லியடியில் கந்தசாமி, பறுபதம் ஆகியோருக்குப் பிறந்தவர் பேரம்பலம். நெல்லியடி மத்திய மகா வித்தியாலயம், யாழ்ப்பாணம் பல்தொழில்நுட்ப நிலையம், சட்டக் கல்வி நிலையம் ஆகியவற்றில் கல்வி கற்றார்.

பேரன் 1960களின் தொடக்கத்தில் வீரகேசரியில் யாழ்ப்பாண செய்தியாளராகவும், பின்னர் 1966 இல் அஞ்சல் திணைக்களத்தில் எழுத்தராகப் பணியாற்றத் தொடங்கினார். குவைத் நாட்டில் சிறிது காலம் பணியாற்றியுள்ளார்.

இவரது சிறுகதைகள் *ஒரு பட்டதாரி நெசவுக்குப் போகிறாள்* மற்றும் *சத்தியங்கள்* ஆகியன தொகுப்புக்களாக வெளிவந்துள்ளன. *விமானங்கள் மீண்டும் வரும்* என்ற குறுநாவல் இரசிகமணி கனக செந்திநாதன் நினைவுக் குறுநாவல் போட்டியில் முதல் பரிசு பெற்று ஈழநாடு பத்திரிகையில் தொடராக வெளிவந்தது. பின்னர் 1986 இல் நூலாக வெளிவந்தது.

மறைவு
-----

1991 ஆம் ஆண்டு சூலை மாதம் 15 ஆம் நாள் இலங்கை இராணுவம் ஏவிய எறிகணை ஒன்று பேரனின் வீட்டில் வீழ்ந்ததில் பேரன், மனைவி உமாதேவி, மகன் உமாசங்கர் (14 வயது), மகள் சர்மிளா (7 வயது) ஆகிய நால்வரைக் கொண்ட பேரன் குடும்பம் கொல்லப்பட்டது.

இவரது நூல்கள்
-------------

தளத்தில்  
நெல்லை க. பேரன் எழுதிய
 ***நூல்கள்*** உள்ளன.

* ஒரு பட்டதாரி நெசவுக்குப் போகிறான் (சிறுகதைகள், 1975)
* விமானங்கள் மீண்டும் வரும் (புதினம்)
* வளைவுகளும் நேர்கோடுகளும் (புதினம், 1978)
* சத்தியங்கள் (சிறுகதைகள், 1987)
* பேரனின் கவிதைகள்
* சந்திப்பு (நேர்காணல்கள், 1986)

மேற்கோள்கள்
-----------

1. 1 2 3 4  துயர் பகிர்தல்: நெல்லை க. பேரன், வீரகேசரி, 17 ஆகத்து 2013
***நடுவன்*** ( *Naduvan* ) என்பது 2021ஆம் ஆண்டு தமிழ் மொழியில் வெளியான அதிரடித் திரைப்படமாகும். இதை ஷரன் குமார் தனது அறிமுக இயக்கத்தில் எழுதி இயக்கியிருந்தார். இந்தப் படத்தில் பரத், அபர்ணா வினோத் ஆகிய இருவரும் முக்கிய வேடத்தில் நடித்துள்ளனர். கோகுல் ஆனந்த், பாலா ஆகியோர் துணை வேடங்களில் நடித்திருந்தனர். இது 24 செப்டம்பர் 2021 அன்று வெளியிடப்பட்டது.

நடிகர்கள்
---------

* கார்த்திக்காக பரத்
* மதுவாக அபர்ணா வினோத்
* சிவனாக கோகுல் ஆனந்த்
* குருவாக அருவி பாலா
* தாசரதி நரசிம்மன்

தயாரிப்பு
---------

நடிகராக இருந்து இயக்குனராக மாறிய ஷரன் குமார் இந்த படத்தை தான் இயக்கப்போவதாக அறிவித்தார். மேலும் அவர் தனது நடிப்பு பணிகளால் கவனம் செலுத்த வேண்டியிருந்ததால் இதன் கதையை முடிக்க கிட்டத்தட்ட ஒன்றரை வருடங்கள் செலவிட்டதாகவும் தெரிவித்தார். இத்திரைப்படம் ஒரு அதிரடிப் படமாக உருவாக்கப்பட்டது. இதில் முன்னணி நடிகர் பரத் இளம் பெண்ணின் இளம் தந்தையாக நடித்துள்ளார். படத்தின் சில பகுதிகள் கொடைக்கானலில் நடந்தன. இப்படத்தின் படப்பிடிப்பு சனவரி 2019 தொடக்கத்தில் முடிவடைந்தது.

வரவேற்பு
--------

தி டைம்ஸ் ஆஃப் இந்தியா "இயக்குனர் ஷரன் குமார் இந்த விஷயத்தை நாம் தீவிரமாக எடுத்துக் கொள்ள வேண்டும் என்று விரும்புகிறார், மேலும் நிகழ்வுகளை அத்தியாயங்களாகப் பிரிக்க முயற்சிக்கிறார், மேலும் ஒவ்வொரு முகமூடிக்குப் பின்னும் ஒரு முகமும் ஒவ்வொரு முகத்தின் பின்னும் ஒரு கதையும் இருப்பதைப் பற்றி குரல் கொடுத்து, நம்மை நம்ப வைக்கிறார். படத்தில் இன்னும் நிறைய இருக்கிறது. ஆனால் துரதிர்ஷ்டவசமாக, அத்தகைய வித்தை காட்சிகள் எவ்வளவு ஈடுபாடற்றவை என்பதைக் காட்டிலும் பாசாங்குத்தனத்தை மட்டுமே வெளிப்படுத்துகிறது. இந்த படம் உண்மையில் நம்மை ஈடுபாட்டுடன் வைத்திருக்க முற்றிலும் மாறுபட்ட வகை திரைப்படமாக மாற வேண்டும்" என எழுதியது.

பிலிம் கம்பேனியனின் விஷால் மேனன் , "சண்டையிடும் பெற்றோருக்கு நடுவில் நாங்கள் ஆதரவற்ற குழந்தைகளைப் போல உணர்கிறோம். நிறைய விஷயங்கள் நடக்கின்றன. அந்த குழப்பத்தில், எங்கு பார்க்க வேண்டும் என்று தெரியாமல் நடுவில் வந்துவிடுகிறோம்" என எழுதினார்.

சான்றுகள்
---------

1. ↑  "Bharath starrer 'Naduvan' packed with action". 7 January 2019. 18 August 2020 அன்று பார்க்கப்பட்டது.
2. ↑  "நடுவனை நம்பும் பரத்". *தினமலர்*. 7 January 2019. 28 January 2019 அன்று பார்க்கப்பட்டது.
3. 1 2  "It's a wrap for Bharath's Naduvan". *தி நியூ இந்தியன் எக்சுபிரசு*. 7 January 2019. 29 ஜனவரி 2019 அன்று மூலம் பரணிடப்பட்டது. 28 January 2019 அன்று பார்க்கப்பட்டது.
4. ↑  Menon, Thinkal (13 December 2018). "Bharath's next titled 'Naduvan'". *தி டைம்ஸ் ஆஃப் இந்தியா*. 28 January 2019 அன்று பார்க்கப்பட்டது.
5. ↑  "I still have a lot to prove as a hero: Bharath". *தி நியூ இந்தியன் எக்சுபிரசு*. 28 January 2019. 29 ஜனவரி 2019 அன்று மூலம் பரணிடப்பட்டது. 28 January 2019 அன்று பார்க்கப்பட்டது.
6. ↑  Suganth, M (24 September 2021). "Naduvan Review: Naduvan is uninvolving for the most part". *தி டைம்ஸ் ஆஃப் இந்தியா*. 27 September 2021 அன்று பார்க்கப்பட்டது.
7. ↑  Menon, Vishal. "Review Of Naduvan, On SonyLIV: Two Genres Fight Each Other In A Strange Film That Does Justice To Neither". September 30, 2021 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *நடுவன்*